
Α ΠΟΦΑΣΕ ΙΣ 

Αριθ. 4331.40/03/98 (1) 

Καθορισμός Ετήσιας Συνδρομής στην Ελληνική Ένωση 
Ναυτικού Δικαίου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του Ν.Δ. 2362/95 «περί Κώδικος Δημο¬ 
σίου Λογιστικού» (ΦΕΚ 247Α/95). 


2. Τις διατάξεις του Ν.Δ. 3375/55 «περί καταβολής Ετή¬ 
σιας συνδρομής στην Ελληνική Ένωση Ναυτικού Δικαί¬ 
ου» (ΦΕΚ 260/Α/55). 

3. Το Ν. 2558/97 (ΦΕΚ273Α/97) με το οποίο κυρώθηκε ο 
Γενικός Προϋπολογισμός του Κράτους 1998. 

4. Τις διατάξεις του άρθρου 29Α του Ν. 1558/85 (Α' 37) 
που προστέθηκε με το άρθρο 27 του Ν. 2081 /92 (Α' 54) και 
τροποποιήθηκε με την παρ. 2α του άρθρου 1 του Ν. 
2469/97 (Α'38). 

5. Την Κοινή Απόφαση Πρωθυπουργού και Υπουργού 
Οικονομικών αριθ. ΓΥ 1107147/1239/6Α/4.10.96 (ΦΕΚ 
922Β/7.10.96 «Ανάθεση αρμοδιοτήτων Υπουργού Οικο¬ 
νομικών στους Υφυπουργούς». 

6. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του Κρατικού Προϋπο¬ 
λογισμού ύψους 1.140.000 που θα καλυφθεί από τις πι¬ 
στώσεις που έχουν εγγράφει στον προϋπολογισμό του 
ΥΕΝ (Ειδ. Φορέας 41/110 ΚΑΕ 2419), αποφασίζουμε: 

1. Καθορίζουμε συνδρομή για ενίσχυση του έργου της 
Ελληνικής Ένωσης Ναυτικού Δικαίου για το οικ. έτος 
1998 σε ένα εκατομμύριο εκατόν σαράντα χιλιάδες 
(1.140.000) δρχ. καταβλητέες σε βάρος της πίστωσης του 
κωδικοφορέα 41/110/2419 «Επιχορήγηση σε λοιπά επι¬ 
στημονικά ιδρύματα» του προϋπολογισμού ΥΕΝ έτους 
1998. 

2. Η παρούσα να δημοσιευθεί στην Εφημερίδα της Κυ- 
βερνήσεως και να κοινοποιηθεί για εκτέλεση. 

Πειραιάς, 30 Δεκεμβρίου 1998 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΣΤΑΥΡΟΣ ΑΡ. ΣΟΥΜΑΚΗΣ 

-φ- 

Αριθ. 97 (2) 

Διορισμός μελών Διοικητικής Επιτροπής Στρατιωτικών 
Επιτάξεων Ν. Λέσβου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη τις διατάξεις: 

1. Του Ν. 2503/97 «Διοίκηση, Οργάνωσης, Στελέχωσης 
της Περιφέρειας κ,λπ.». 

2. Του Ν. 4442/29 «περί Στρατιωτικών και Ναυτικών ει¬ 
σφορών και Ναυλώσεων» όπως τροποποιήθηκαν μεταγε¬ 
νέστερα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Της υπ’ αριθ. 8-11/1980 πάγιας Διαταγής του 
ΓΕΣ/Δ. 01 /3γ «περί των Διοικητικών Δικαστηρίων Στρατιω¬ 
τικών Επιτάξεων». 

4. Του Π.Δ. 115/1984, με το οποίο ανατέθηκε στους κα¬ 
τά τόπους Νομάρχες η αρμοδιότητα του διορισμού, αντι¬ 
κατάστασης και παράτασης των μελών των Διοικητικών 
Δικαστηρίων Στρατιωτικών Επιτάξεων. 

5. Του άρθρου 9 παραγρ. 1 του Ν. 1649/1986, με τις ο¬ 
ποίες μετονομάσθηκαν τα Διοικητικά Δικαστήρια Στρα¬ 
τιωτικών Επιτάξεων σε Διοικητικές Επιτροπές Στρατιωτι¬ 
κών Επιτάξεων κ.λπ. και λειτουργούν πλέον ως συλλογικά 
όργανα διοίκησης και όχι ως διοικηπκά δικαστήρια. 

6. Των άρθρων 42 του Ν. 2240/94 και 14του Ν. 2399/95 
που παρέχουν την αρμοδιότητα διορισμού μελών της 
Δ.Ε.Σ.Ε. στο Γενικό Γραμματέατης Περιφέρειας. 

7. Το Φ.851/3/155255 Σ. 103/22.10.98 έγγραφο της 
ΑΣΔΕΝ με το οποίο προτείνονται Αξιωματικοί ως Στρα¬ 
τιωτικά μέλη της Επιτροπής. 

8. Το υπ’ αριθ. 18/20.1.1999 έγγραφο του Πρωτοδικείου 
Μυτιλήνης, με το οποίο προτείνονται δύο πρωτόδικες με 
τους αναπληρωτές τους ως μέλη της εν λόγω Επιτροπής, 
αποφασίζουμε: 

Διορίζουμε τους κατωτέρω ως μέλη της Διοικητικής Ε¬ 
πιτροπής Στρατιωτικών Επιτάξεων Νομού Λέσβου: 

Α) ΤΑΚΤΙΚΑ ΜΕΛΗ: 

1. ΝΙΚΟΛΑΟ ΚΟΥΤΣΟΥΚΟ Πρωτόδικη Μυτιλήνης. 

2. ΒΑΣΙΛΙΚΗ ΒΛΑΧΟΠΑΝΑΓΙΩΤΟΥ Πρωτόδικη Μυτιλή¬ 
νης. 

3. ΓΕΩΡΓΙΟ ΚΑΙΝΟΥΡΓΙΟ Τχη (ΠΖ) του 296 ΤΕ. 

4. ΓΕΩΡΓΙΟ ΑΣΜΙΝΗ Τχη (ΠΖ) της 22 ΔΤΕ. 

5. ΣΠΥΡΙΔΩΝΑ ΚΑΡΔΑΚΑΡΗ Προϊστάμενο Κτηματικής 
Υπηρ. Δημοσ. Ν. Λέσβου. 

Β) ΑΝΑΠΛΗΡΩΜΑΤΙΚΑ ΜΕΛΗ: 

1. ΦΩΤΕΙΝΗ ΠΑΠΑΝΤΩΝΟΠΟΥΛΟΥ Πρωτόδικη Μυτι¬ 
λήνης. 

2. ΑΝΤΙΓΟΝΗ ΚΑΣΤΙΖΑ Πρωτόδικη Μυτιλήνης. 

3. ΑΛΕΞΑΝΔΡΟ ΚΙΟΣΗ Ιλχο της 98 ΕΑΡΜΕΘ. 

4. ΚΩΝΣΤΑΝΤΙΝΟ ΚΩΣΤΑ Λγο της 124ΤΕ. 

5. ΕΛΕΝΗ ΜΗΤΡΙΤΣΑ Υπάλληλο Κτηματικής Υπηρεσίας 
Δημοσίου Ν. Λέσβου. 

Διάρκεια θητείας των παραπάνω μελών μέχρι 
31.12.1999. 

Καθήκοντα προέδρου της Επιτροπής εκιελεί ο αρχαιό¬ 
τερος των Πρωτοδικών ενώ καθήκοντα Επιτρόπου Επι¬ 
κράτειας εκτελεί ο Εισαγγελέας Πρωτοδικών Μυτιλήνης. 

Γραμματέα της Επιτροπής ορίζουμε την ΡΟΔΟΚΛΕΙΑ 
ΓΩΓΟΥ, υπάλληλο της Κτηματικής Υπηρεσίας Δημοσίου 
Ν. Λέσβου, με αναπληρώτριά της την ΜΑΡΙΑ ΜΑΚΡΑ υ¬ 
πάλληλο επίσης της ίδιας Υπηρεσίας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μυτιλήνη, 12 Ιανουάριου 1999 

Ο Γενικός Γραμματέας Περιφέρειας 
ΤΡΙΑΝΤΑΦΥΛΛΟΣ ΠΑΠΑΔΟΠΟΥΛΟΣ 
-·- 

Αριθ. 394 (3) 

Ειδική αναγνώριση ως Φιλανθρωπικού του Σωματείου υ¬ 
πό την επωνυμία «ΚΟΙΝΩΝΙΚΗ ΜΕΡΙΜΝΑ». 

Ο ΝΟΜΑΡΧΗΣ ΗΡΑΚΛΕΙΟΥ 

Έχοντας υπόψη: 

1. Τις διατάξεις του άρθρου 39 του Ν. 2218/94 ίδρυση 


Νομ/κής Αυτ/σης, τροποποίηση διατάξεων για την 
Πρωτ/θμια Αυτ/ση και την Περιφέρεια και άλλες διατά¬ 
ξεις. 

2. Τις διατάξεις του Ν. 2240/94 «Συμπλήρωση διατάξε¬ 
ων για τη Νομ/κή Αυτ/ση και άλλες διατάξεις» (ΦΕΚ 
153/16.9.94 τ.Α'). 

3. Τον οργανισμό οργάνωσης και λειτουργίας Νομ/κής 
Αυτ/σης Ηρακλείου (ΦΕΚ 353/4.5.95 τ.Β'). 

4. Το άρθρο 18 του Ν.Δ. 1111/72 «περί Φιλανθρωπικών 
Σωματείων». 

5. Τις αριθ. 67/72 και 84/78 αποφάσεις του Πολυμελούς 
Πρωτοδικείου Ηρακλείου Κρήτης. 

6. Το αριθ. 20/15.1.99 Πρακτικό Γενικής Συνελεύσεως 
του εν λόγω Σωματείου. 

7. Την από 28.1.99 αίτηση του Σωματείου, αποφασίζου¬ 
με: 

Την Ειδική Αναγνώριση ως Φιλανθρωπικού του Σωμα¬ 
τείου υπό την επωνυμία «ΚΟΙΝΩΝΙΚΗ ΜΕΡΙΜΝΑ» που ε¬ 
δρεύει στο Ηράκλειο Κρήτης. 

Στο εξής κάτω από τον τίτλο του εν λόγω Σωματείου (ε¬ 
πωνυμίας) θα αναγράφεται υποχρεωτικά η φράση «Ειδι- 
κώς αναγνωρισμένο ως Φιλανθρωπικό». 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Ηράκλειο, 5 Φεβρουάριου 1999 

Ο Αναπληρωτής Νομάρχης 
Σ. ΑΓΓΕΛΙΔΑΚΗΣ 

-·- 

Αριθ. 1758 (4) 

Σύσταση Νομικού Προσώπου με την επωνυμία «Κέντρο Α¬ 
νοικτής Προστασίας Ηλικιωμένων (ΚΑΠΗ)» στο Δήμο 
Τορώνης Ν. Χαλκιδικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρ. 203 και 205 Π.Δ. 410/95. 

2. Την αριθ. 9/1999 απόφαση του Δημοτικού Συμβουλί¬ 
ου Τορώνης, αποφασίζουμε: 

1. Συνίσταταιστο Δήμο Τορώνης του Νομού Χαλκιδικής 
ίδιο Νομικό Πρόσωπο με το όνομα ΚΑΠΗ Τορώνης διεπό¬ 
μενο από τις διατάξεις του άρθρου 203 του Π.Δ. 410/95. 

2. Σκοπός του Νομικού Προσώπου είναι: 

α) Παροχή υπηρεσιών για πρόληψη βιολογικών, ψυχο¬ 
λογικών και κοινωνικών αναγκών και προβλημάτων των η¬ 
λικιωμένων ατόμων, ώστε να παραμείνουν αυτόνομα, ισό¬ 
τιμα και ενεργά μέλη του κοινοτικού συνόλου, β) η δια¬ 
φώτιση και η συνεργασία του ευρύτερου κοινού και των 
ειδικών φορέων σχετικά με τα προβλήματα και τις ανά¬ 
γκες των ηλικιωμένων και γ) η έρευνα σχετικών θεμάτων 
με τους ηλικιωμένους. 

3. Πόροι του Νομικού Προσώπου είναι: 

α) Η ετήσια επιχορήγηση του Δήμου, που θα προβλέ- 
πεται υποχρεωτικά στον εκάστοτε προϋπολογισμού αυ¬ 
τού. 

β) Η επιχορήγηση και κάθε άλλη παροχή του Κράτους 
είτε απ’ ευθείας προς το Νομικό Πρόσωπο, είτε προς το 
Δήμο Τορώνης για το Νομικό Πρόσωπο, (άρθρ. 199 - Π.Δ. 
410/95). 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

δ) Έσοδα από την συμβολική χρηματική συμμετοχή με¬ 
λών που έχουν ανάγκη προστασίας. 

ε) Εισπράξεις από το αντίτιμο πραγμάτων ή υπηρεσιών 
που παρέχονται από το Νομικό Πρόσωπο, 
στ) Πρόσοδοι από την ίδια περιουσία του. 
ζ) Κάθε άλλη νόμιμος πρόσοδος. 

4. Το Νομικό Πρόσωπο διοικείται από δμελές (5) Διοικη¬ 
τικό Συμβούλιο που αποτελείται από: 

α) Το Δήμαρχο ή από το νομικό εκπρόσωπό του ως Πρό¬ 
εδρο. 

β) Δύο Δημοτικούς Συμβούλους, 
γ) Έναν Δημότη ή κάτοικο Τορώνης, με ανάλογη επαγ¬ 
γελματική ή κοινωνική δράση, 
δ) Έναν εκπρόσωπο των μελών του ΚΑΠΗ. 

Η θητεία των μελών του Δ.Σ. ακολουθεί τη δημοτική πε¬ 
ρίοδο και λήγει πάντοτε με την εγκατάσταση του νέου 
Δ.Σ. 

Από την απόφαση αυτή προκύπτει δαπάνη ύψους 
5.000.000 σε βάρος του προϋπολογισμού του Δήμου για 
το επόμενο έτος 1999. 

Η εξουσιοδότηση υπογραφής της Διοικητικής πράξης 
παρέχεται σύμφωνα με την 959/84 απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 15 Φεβρουάριου 1999 

Ο Γενικός Γραμματέας Περιφέρειας 
ΧΑΡ. ΣΟΦΙΑΝΟΣ 
-♦- 

Αριθ. 785 (5) 

Τροποποίηση συστατικής πράξης της Αναπτυξιακής και 
Τουρισηκής Επιχείρησης της πρώην Κοινότητας Πευ¬ 
κοχωρίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των αρ. 277 έως 284 του Μ.Κ.Κ. (Π.Δ. 
41 0 / 95 ). 

2. Την απόφαση του Υπ. Εσωτερικών 25027/9.4.84 (ΦΕΚ 
244/84). 

3. Την αριθμ. 17/99 απόφαση του Δήμου Παλλήνης. 

4. Την αριθμ. 1/513/10.1.97 απόφαση της «Σύσταση α¬ 
μιγούς κοινοτικής επιχείρησης “Αναπτυξιακή και Τουρι¬ 
στική επιχείρηση Πευκοχωρίου”», αποφασίζει: 

Τροποποιεί τη συστατική πράξη της δημοτικής επιχεί¬ 
ρησης ως προς: 

1. Την επωνυμία που από «Τουριστική και Αναπτυξιακή 
Επιχείρηση» μετατρέπεται σε «Δημοτική Επιχείρηση Ανά¬ 
πτυξης». 

2. Τον αριθμό των μελώντου Δημοτικού Συμβουλίου της 
επιχείρησης που από δμελές μετατρέπεται σε 7μελές. 

Τα μέλη και οι αναπληρωτές τους, ορίζονται από το Δ.Σ. 
του Δήμου Παλλήνης. 

Το Διοικητικό Συμβούλιο αποτελείται από: 
α. Τον Πρόεδρο της επιχείρησης, ο οποίος είναι ο εκά- 
στοτε Δήμαρχος Παλλήνης ή οριζόμενος από το Δημοτι¬ 
κό Συμβούλιο Παλλήνης Δημοτικός Σύμβουλος. 

β. Τρεις (3) εκπροσώπους του Δήμου Παλλήνης, οι ο¬ 
ποίοι ορίζονται με απόφαση του Δ.Σ. του Δήμου, 
γ. Έναν εκπρόσωπο κοινωνικού φορέα της περιοχής, 
δ. Δύο (2) κατοίκους - δημότες του Δήμου με πείρα και 
γνώσεις στα αντικείμενα της επιχείρησης. 


Ο Ανππρόεδρος της επιχείρησης είναι ένας εκ των εκ¬ 
προσώπων του Δήμου Παλλήνης και ορίζεται από το Δ.Σ. 

Η θητεία του Δ.Σ. είναι τετραετής και ακολουθεί τη θη¬ 
τεία των Δημοτικών και Κοινοτικών Συμβουλίων. 

3. Τους σκοπούς της επιχείρησης. Στους ήδη υφιστά¬ 
μενους σκοπούς της προσπ'θενται οι εξής: 

• Υποστήριξη και ενίσχυση των αρχών και διαδικασιών 
του αποκεντρωμένου δημοκρατικού προγραμματισμού. 

• Δημιουργία προϋποθέσεων για την ολοκληρωμένη 
τοπική ανάπτυξη. 

• Προώθηση και υποστήριξη των τοπικών και περιφε¬ 
ρειακών αναπτυξιακών πρωτοβουλιών. 

• Ανάδειξη και ενίσχυση του αναπτυξιακού ρόλου του 
κοινωνικού τομέα της περιοχής. 

• Ενίσχυση και προώθηση της τοπικής, περιφερειακής 
και διεθνικής συνεργασίας ανάμεσα στους φορείς της α¬ 
νάπτυξης. 

• Η εφαρμογή νέων και η ενδυνάμωση των υφιστάμε¬ 
νων παρεχόμενων κοινωνικών και πολιτισπκών υπηρε¬ 
σιών στους πολίτες του Δήμου. 

• Ο σχεδιασμός και η υλοποίηση αναπτυξιακών προ¬ 
γραμμάτων και η διαχείριση των αναγκαίων πόρων για την 
υλοποίηση αυτή. 

• Η ανάληψη της διαχείρισης και επιστασίας κατα¬ 
σκευαστικών έργων, χρηματοδοτούμενων από δημόσι¬ 
ους και ιδιωτικούς πόρους. 

• Η υποβοήθηση ή η ανάληψη από την ίδια επενδυτικών 
πρωτοβουλιών για την αξιοποίηση γεωργικών, δασικών, 
κτηνοτροφικών, τουριστικών και άλλων φυσικών πόρων. 

• Βελτίωση της πληροφόρησης των φορέων της περιο¬ 
χής καθώς και η ανάπτυξη συντονισμένων δράσεων πλη¬ 
ροφόρησης για την προβολή της περιοχής μέσω της πα¬ 
ραγωγής έντυπων υλικών καθώς και της λειτουργίας πλη¬ 
ροφοριακών σταθμών. 

• Παροχή υπηρεσιών λειτουργικής υποστήριξης 
(γραμματειακής, διοικητικής) σε ΟΤΑ και ΝΠΔΔτων ΟΤΑ. 

• Παροχή υπηρεσιών επιστημονικής υποστήριξης και η 
σύνταξη οικονομοτεχνικών μελετών πάσης φύσης. 

• Η εκπόνηση και εφαρμογή ολοκληρωμένων αναπτυ¬ 
ξιακών παρεμβάσεων καθώς επίσης και ο συντονισμός 
άλλων φορέων παρέμβασης, κρατικών και μη, μέσω πρω¬ 
τοβουλιών που θα στοχεύουν στην αλληλοενημέρωση και 
συμπληρωματικότητα δράσεων και πολιτικών. 

• Ο προγραμματισμός και η εκτέλεση έργων υποδομής 
που χρηματοδοτούνται από τακτικούς και έκτακτους πό¬ 
ρους κρατικών και μη φορέων. 

• Η ανάπτυξη τεχνικών υπηρεσιών και η υποβοήθηση 
του Δήμου για την εύρυθμη λειτουργία του, καθώς επίσης 
και η εκτέλεση έργων δημοτικού και διαδημοκοινοτικού 
χαρακτήρα. 

• Η εκπόνηση μελετών, η ανάληψη και υλοποίηση πρω¬ 
τοβουλιών, για την προστασία του περιβάλλοντος, την α¬ 
νάπτυξη περιβαλλοντικών προγραμμάτων κ.λπ. Επίσης η 
παροχή υπηρεσιών αποκομιδής και διάθεσης απορριμ¬ 
μάτων, η μέριμνα για την συντήρηση υπαρχόντων και κα¬ 
τασκευές νέων χώρων πρασίνου, αθλοπαιδιών και ανα¬ 
ψυχής κ.λπ. 

• Η εφαρμογή και καλλιέργεια πολιτισπκών δραστη¬ 
ριοτήτων, με την οργάνωση και λειτουργία τμημάτων Ζω¬ 
γραφικής, Κεραμικής, Αγιογραφίας, Ψηφιδωτού, Γλυπτι¬ 
κής, Χορού, Ωδείου, Μουσικής, Δημοτικής Φιλαρμονικής, 
Βιβλιοθήκης, Ελεύθερου Ανοιχτού Πανεπιστημίου, Θεά¬ 
τρου, Λαογραφίας, Λαογραφικού Μουσείου, Κινηματο- 

γράψου, Φωτογραφίας κ.λπ. Η λειτουργία καθενός από 
τα πιο πάνω ενδεικτικά αναφερόμενα τμήματα αποφασί¬ 
ζει κατά περίπτωση από το Δ.Σ. της επιχείρησης και ορ¬ 
γανώνεται με βάση το σχετικό κανονισμό. 

• Η διοργάνωση κάθε είδους αθλητικών εκδηλώσεων, 
ο συντονισμός και η στήριξη αθλητικών δραστηριοτήτων 
σε συνεργασία με τους αντίστοιχους τοπικούς φορείς. 

• Η ανάληψη κάθε σχετικής με τη φύση της επιχείρησης 
πρωτοβουλίας και δραστηριότητα, για την πραγματοποί¬ 
ηση εσόδων και την περαιτέρω διεύρυνση της κοινωνικής 
πολιτιστικής και αναπτυξιακής αποστολής της, αλλά και 
για την οικονομική αξιοποίηση των έργων και υπηρεσιών 
της. 

4. Το μετοχικό κεφάλαιο της επιχείρησης, το οποίο αυ¬ 
ξάνεται από 14.000.000 δρχ. σε 30.000.000 δρχ. και το ο¬ 
ποίο καταβάλλεται από το Δήμο Παλλήνης σε δύο ετήσιες 
ισόποσες δόσεις των 8.000.000 δρχ. για τα οικονομικά έ¬ 
τη 1999 και 2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 18 Φεβρουάριου 1999 

Ο Γενικός Γραμματέας Περιφέρειας 
ΧΑΡ. ΣΟΦΙΑΝΟΣ 

-Φ- 

Αριθ. 993 (6) 

Τροποποίηση της 10987/98 απόφασης Γενικού Γραμμα¬ 
τέα Περιφέρειας Νοτίου Αιγαίου σχετικά με σύσταση 
Ν.Π.Δ.Δ. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρ. 1 του Ν. 2539/97. 

2. Τις διατάξεις του άρθρ. 203 του Π.Δ. 410/95. 

3. Τις όμοιες του Ν. 2469/97. 

4. Την αριθμ. 10987/98 απόφασή μας που δημοσιεύθη- 
κε στο ΦΕΚ 383/98 τεύχος Β' σχετικά με σύσταση Παιδι¬ 
κού Σταθμού Κοινότητας Καλυβιών. 

5. Την αριθμ. 24/99 απόφαση του Δημοτικού Συμβουλί¬ 
ου Δήμου Καλλιθέας, αποφασίζουμε: 

Τροποποιούμε την αριθμ. 10987/98 απόφασή μας ως ε¬ 
ξής: 

1. ΩΣ ΠΡΟΣ ΤΗΝ ΕΠΩΝΥΜΙΑ 

Το Νομικό Πρόσωπο θα φέρει την επωνυμία «Παιδικός 
Σταθμός Δήμου Καλλιθέας». 

2. ΣΚΟΠΟΙ ΚΑΙ ΜΕΣΑ 

Σκοπός του Νομικού Προσώπου είναι η φύλαξη των παι¬ 
διών για την εξυπηρέτηση των γονέων, γι’ αυτό επεκτεί- 
νεται ο παιδικός σταθμός με δύο παραρτήματα, ένα στην 
Κόσκινού και ένα στη Ψίνθο. 

3. ΔΙΟΙΚΗΣΗ ΤΟΥ ΝΟΜΙΚΟΥ ΠΡΟΣΩΠΟΥ 

Το Νομικό Πρόσωπο διοικείται από εννέα (9) μέλη, τα ο¬ 
ποία ορίζονται με τους αναπληρωματικούς τους από το 
Δημοτικό Συμβούλιο και αποτελείται από τους: 

α) Τον εκάστοτε Δήμαρχο ή Δημοτικό Σύμβουλο που ο¬ 
ρίζεται ως Πρόεδρος, 
β) Τρεις (3) Δημοτικούς Συμβούλους και 
γ) Πέντε (5) δημότες του Δήμου που έχουν ανάλογη ε¬ 
παγγελματική ή κοινωνική δράση ή ειδικές γνώσεις και θα 
προέρχονται υποχρεωτικά και από τα τρία (3) διαμερί¬ 
σματα. 


Το Διοικητικό Συμβούλιο εκλέγει από τα μέλη του τον Α¬ 
ντιπρόεδρο και το Γραμματέα. 

Η θητεία των μελών του Διοικητικού Συμβουλίου ακο¬ 
λουθεί τη δημοτική περίοδο. 

4. ΠΟΡΟΙ ΤΟΥ ΝΟΜΙΚΟΥ ΠΡΟΣΩΠΟΥ 

Πόροι του Νομικού Προσώπου είναι: 

α) Η ετήσια επιχορήγηση του Δήμου, που θα ορίζεται α¬ 
πό το Δημοτικό Συμβούλιο, ανάλογα με τις ανάγκες του 
Νομικού Προσώπου. 

β) Κάθε φύσεως συνδρομές, εισφορές, δωρεές, κλη¬ 
ρονομιές, κληροδοσίες και επιχορηγήσεις. 

γ) Εισπράξεις από το αντίτιμο των πραγμάτων ή των υ¬ 
πηρεσιών που παρέχει το Νομικό Πρόσωπο, καθώς και οι 
πρόσοδοι από την περιουσία του και τις δραστηριότητές 
του. 

5. Το Νομικό Πρόσωπο εκπροσωπείται στα Δικαστήρια 
και σε κάθε αρχή από τον Πρόεδρο και όταν αυτός απου¬ 
σιάζει ή κωλύεται από τον Αντιπρόεδρο. Η παρούσα από¬ 
φαση προκαλεί δαπάνη σε βάρος του προϋπολογισμού 
του Δήμου Καλλιθέας στον Κ.Α. 212.3 «Προαιρετική επι¬ 
χορήγηση Παιδικού Σταθμού», οικ. έτους 1999, το ύψος 
του οποίου δεν μπορεί να προϋπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 15 Φεβρουάριου 1999 

Με εντολή Γενικού Γ ραμματέα Περιφέρειας 
Ο Διευθυντής 
Ρ. ΡΙΖΟΠΟΥΛΟΣ 

-Φ- 

Αριθ. 994 ( 7 ) 

Σύσταση στο Δήμο Καλλιθέας Ν. Δωδεκανήσου Νομικού 
Προσώπου με την επωνυμία «Δημοτικός Οργανισμός 
Άθλησης και Νεολαίας (ΔΟΑΝ)». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρ. 1 του Ν. 2539/97, Ν. 2469/97 
και του άρθρ. 1 του Ν. 2647/98. 

2. Τις όμοιες του άρθρ. 203 του Π.Δ. 410/95 και του Ν. 
2307/95. 

4. Την αριθμ. 26/1999 απόφαση του Δημοτικού Συμβου¬ 
λίου Δήμου Καλλιθέας, σχετικά με σύσταση ιδίου Νομι¬ 
κού Προσώπου, αποφασίζουμε: 

1. Συστήνεται στο Δήμο Καλλιθέας Νομού Δωδεκανή¬ 
σου ίδιο Νομικό Πρόσωπο με την επωνυμία «Δημοτικός 
Οργανισμός Άθλησης και Νεολαίας (ΔΟΑΝ)». 

2. Σκοπός του Νομικού Προσώπου είναι η προαγωγή και 
ανάπτυξη της σωματικής, πνευματικής, ηθικής και αισθη¬ 
τικής αγωγής των κατοίκων και ιδιαίτερα των παιδιών και 
των νέων της περιφέρειας του Δήμου. 

Η επιστημονική αντιμετώπιση και επίλυση των ειδικών 
προβλημάτων επικοινωνίας και σχέσεων των μελών των 
οικογενειών και ειδικότερα των σχέσεων γονέων-παιδιών. 
Η δημιουργική απασχόληση και ψυχαγωγία των παιδιών 
και των νέων στον ελεύθερο χρόνο τους, η ενθάρρυνση 
της ανώτατης συνεργασίας, αυτενέργειας και πρωτο¬ 
βουλίας καθώς και η ενθάρρυνση της ενεργητικής συμ¬ 
μετοχής τους στα προβλήματα και προγράμματα του Δή¬ 
μου που τους αφορούν. 

Η ενημέρωση της νεολαίας στις σύγχρονες μεθόδους 

επιστήμης και τεχνολογίας και η διάδοση του Πολιτισμού 
και της Ιστορίας του τόπου. Η μελέτη των τρόπων και μέ¬ 
σων για την προσαρμογή των παιδιών και των νέων στο 
κοινωνικό σύνολο ως συνειδητοί και ενεργητικοί δημο¬ 
κρατικοί πολίτες. 

Η δημιουργία και λειτουργία αθλητικών κέντρων και γυ¬ 
μναστηρίων, χώρων αθλοπαιδιών και γυμναστικής έτσι 
που να καλύπτονται οι αυξημένες ανάγκες για άθληση 
των συμπολιτών μας, ιδιαίτερα των νέων. 

Η ανάπτυξη μαζικού αθλητισμού για να καλυφθούν οι α¬ 
νάγκες κατά ηλικία, ενδιαφέροντα κ.λπ. 

Η καλλιέργεια των σωματικών και πνευματικών ικανοτή¬ 
των, η καλλιέργεια φίλαθλου συναγωνιστικού πνεύματος, 
μακριά από φανατισμούς, ανταγωνισμούς και κερδοσκοπι¬ 
κούς στόχους και η κοινωνικοποίηση των συμπολιτών μας. 

Ο Οργανισμός επιδιώκει την εξυπηρέτηση του σκοπού 
του με τα εξής μέσα: 

α) Με την ίδρυση και λειτουργία κέντρων αθλητισμού, 
με τη διοργάνωση αγώνων ποδοσφαίρου, μπάσκετ, βό- 
λεϋ, στίβου, ποδηλασίας και κολύμβησης, κέντρων παιδι¬ 
κής χαράς, κέντρων αναψυχής και δημιουργικής αξιοποί¬ 
ησης του ελεύθερου χρόνου, βιβλιοθηκών κ.λπ. και στα 
τρία (3) δημοτικά διαμερίσματα, για την ψυχαγωγία και α¬ 
πασχόληση των νέων στις ελεύθερες ώρες τους και για 
την ανάπτυξη του εξωσχολικού αθλητισμού. 

β) Με την κατάρτιση και εκτέλεση προγραμμάτων μορ¬ 
φωτικών και πολιτιστικών εκδηλώσεων των νέων. 

γ) Με την ενθάρρυνση του πνεύματος πρωτοβουλίας 
και αυτενέργειας των νέων στην εκπόνηση και εκτέλεση 
των προγραμμάτων αυτών, και 

δ) Με τη δημιουργία κάθε μορφής δραστηριότητας 
που στοχεύει στην προώθηση των σκοπών του Οργανι¬ 
σμού. 

3. Το Νομικό Πρόσωπο διοικείται από 13μελές Διοικητι¬ 
κό Συμβούλιο, που απαρτίζεται από το Δήμαρχο ή το Σύμ¬ 
βουλο που ορίζει ο Δήμαρχος ως Πρόεδρο, δύο (2) Δη¬ 
μοτικούς Συμβούλους της πλειοψηφίας, ένα (1) Δημοτικό 
Σύμβουλο της μειοψηφίας, έναν (1) εκπρόσωπο των ερ¬ 
γαζομένων στον Οργανισμό και εννέα (9) δημότες ή κα¬ 
τοίκους του Δήμου Καλλιθέας, από τους οποίους τρεις (3) 
με επιστημονική ή κοινωνική κατάρτιση ή δράση στον το¬ 
μέα του αθλητισμού, τρεις (3) δημότες ή κατοίκους του 
Δήμου με επιστημονική ή κοινωνική δράση στον τομέα 
της νεολαίας, και τρεις (3) εκπρόσωπους από το χώρο της 
εκπαίδευσης. 

Οι δημότες που θα επιλέγονται θα προέρχονται υπο- 
χρωττκά και από τα τρία (3) δημοτικά διαμερίσματα. 

Ο Οργανισμός θεωρείται Νομικό Πρόσωπο και ως εκ 
τούτου η εκλογή των μελών του Διοικητικού Συμβουλίου 
γίνεται κάθε δύο (2) χρόνια και λήγει σε κάθε περίπτωση 
με την εγκατάσταση των νέων μελών. 

Το Διοικητικό Συμβούλιο εκλέγει Αντιπρόεδο και Γραμ- 
ματέα από τους Δημοτικούς Συμβούλους, μέλη του, με 
μυστική ψηφοφορία. 

Ο Πρόεδρος, εκπροσωπεί το Νομικό Πρόσωπο στα δι¬ 
καστήρια και κάθε αρχή και όταν αυτός κωλύεται ή απου¬ 
σιάζει ο Αντιπρόεδρος. 

Για την κατάρτιση και υλοποίηση του προγράμματος 
δράσης του Οργανισμού, επιτροπή που εκάστοτε θα ορί¬ 
ζεται από το Διοικητικό Συμβούλιο θα προβαίνει σε ειση¬ 
γήσεις, επεξεργασία των θεμάτων και παροχή συμβου¬ 
λών προς τη Διοίκηση του Οργανισμού. 


Ειδικότερα η Επιτροπή θα απαρτίζεται από εκπροσώ¬ 
πους όλων των υπηρεσιών και φορέων της πόλης που 
κατά το αντικείμενο του προγράμματος εμπλέκονται σ’ 
αυτό, όπως πολιτικές νεολαίες, σύλλογοι λειτουργών 
εκπαίδευσης, σπουδαστικοί σύλλογοι, Ιδμελή συμβού¬ 
λια Γυμνασίων και Λυκείων, αθλητικές οργανώσεις, α¬ 
θλητικά σωματεία και σύλλογοι, εφορίες σταδίων, γυ¬ 
μναστηρίων και Αθλητικών κέντρων, Πανεπιστήμιο του 
Αιγαίου, Α.Σ.Τ.Ε.Ρ., υπηρεσίες εκπαίδευσης και άθλη¬ 
σης κ.λπ. 

Επίσης για ειδικά θέματα το Διοικητικό Συ μβούλιο μπορεί 
να ορίζει Επιτροπές για τη μελέτη και επεξεργασία τους. 

4. Πόροι του Οργανισμού είναι: 

1) Η ετήσια επιχορήγηση του Δήμου. 

2) Τυχούσα επιχορήγηση του Κράτους. 

3) Κάθε είδους εισφορές, δωρεές, κληρονομιές, κληρο¬ 
δοσίες. 

4) Εισπράξεις από το αντίτιμο τυχόν παρεχομένων 
πραγμάτων ή υπηρεσιών. 

5) Πρόσοδοι από την περιουσία του. 

Οι διατάξεις του κώδικα Δήμων και Κοινοτήτων για τη 
λειτουργία του Διοικηπκού Συμβουλίου και την εποπτεία, 
τους πόρους και την οικονομική διοίκηση των Νομικών 
Προσώπων του Δήμου εφαρμόζονται και σ’ αυτό το Νομι¬ 
κό Πρόσωπο. 

Τα θέματα σχετικά με τη διοίκηση και τη διαχείριση του 
Νομικού Προσώπου ρυθμίζονται με τον κανονισμό που 
ψηφίζεται από το Δημοτικό Συμβούλιο. 

Η παρούσα απόφαση προκαλεί δαπάνη σε βάρος του 
Κ.Α. 2/212 προϋπολογισμού του Δήμου Καλλιθέας έτους 
1999, το ύψος της οποίας δεν μπορεί να προϋπολογισθεί. 

Το ίδιο ισχύει και για τα τέσσερα (4) επόμενα οικονομι¬ 
κά έτη. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ρόδος, 12 Φεβρουάριου 1999 

Με εντολή Γενικού Γραμματέα Περιφέρειας 
Ο Διευθυντής 
Ρ. ΡΙΖΟΠΟΥΛΟΣ 
-♦- 

Αριθ. 14537/98 (8) 

Διάλυση στην Κοινότητα Καλυθιών Ν. Δωδεκανήσου της 
αμιγούς Κοινοτικής Επιχείρησης με την επωνυμία Κέ¬ 
ντρο Επαγγελματικής Κατάρτισης (ΚΕΚ). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρ. 1 του Ν. 2539/97. 

2. Τις διατάξεις του άρθρ. 277 του Π.Δ. 410/95 ΔΚΚ. 

3. Την αριθμ. 16648/24.11.95 απόφασή μας που δημο- 
σιεύθηκε στο ΦΕΚ 1002/5.12.95 (τεύχος Β'). 

4. Την αριθμ. 319/98 απόφαση του Κοινοτικού Συμβου¬ 
λίου Καλυθιών, αποφασίζουμε: 

Εγκρίνουμε την αριθμ. 319/98 απόφαση του Κοινοτικού 
Συμβουλίου Καλυθιών, σχετικά με διάλυση της αμιγούς 
Κοινοτικής Επιχείρησης με την επωνυμία Κέντρο Επαγ¬ 
γελματικής Κατάρτισης (ΚΕΚ), γιατί εξέλλιπαν οι λόγοι 
συστάσεώς της. 

Από τις διατάξεις αυτής της απόφασης δεν προκαλείται 

δαπάνη εις βάρος του κρατικού προϋπολογισμού, ούτε 
του οικείου ΟΤΑ. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ρόδος, 11 Φεβρουάριου 1999 
Με εντολή Γενικού Γραμματέα Περιφέρειας 
Ο Διευθυντής 
Ρ. ΡΙΖΟΠΟΥΛΟΣ 

-Φ- 

Αριθ. 22104 (9) 

Σύσταση Νομικού Προσώπου στην Κοινότητα Μαλεσίνας 

Ν. Φθιώτιδας, με την επωνυμία «Σχολική Επιτροπή 2ου 

2/θέσιου Νηπιαγωγείου Μαλεσίνας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 (ΔΚΚ). 

2. Τις διατάξεις του άρθρου 5 του Ν. 1894/90 «Για την Α¬ 
καδημία Αθηνών κ.α. εκπαιδευτικές διατάξεις», που δη- 
μοσιεύθηκε στο 110/27.8.90 (τ.Β') ΦΕΚ. 

3. Την υπ’ αριθ. 5843/91 απόφαση περί συστάσεως Ν.Π. 
με την επωνυμία «Σχολική Επιτροπή 1ου και 2ου Νηπια¬ 
γωγείου Μαλεσίνας», με αριθμό δημοσιεύματος 
10794/91. 

4. Την υπ’ αριθ. 168/98 απόφαση του Κοινοτικού Συμ¬ 
βουλίου Μαλεσίνας, περί τροποποιήσεως της Σχολικής 
Επιτροπής 1 ου και 2ου Νηπιαγωγείου σε χωρισιές Σχολι¬ 
κές Επιτροπές 1ου και 2ου Νηπιαγωγείου, αποφασίζου- 

Μ^ , 

1. Συνιστούμε Νομικά Πρόσωπα με την επωνυμία «Σχο¬ 
λική Επιτροπή 2ου 2/θέσιου Νηπιαγωγείου Μαλεσίνας». 

Α. Σκοπός του Νομικού Προσώπου είναι: 

α) Η διαχείριση των πιστώσεων, που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λπ. 

β) Η εκτέλεση μικρών έργων για επισκευή και συντήρη¬ 
ση των διδακτηρίων. 

γ) Η αποκατάσταση φθορών και ζημιών των επίπλων, ε¬ 
ξοπλισμού και γενικά των διδακτηριακών εγκαταστάσε¬ 
ων. 

δ) Η φροντίδα για την εξεύρεση άλλων πόρων και ο ε¬ 
φοδιασμός των Σχολικών μονάδων με έπιπλα και σκεύη, 
με βιβλία για τη σχολική Βιβλιοθήκη και γενικά με όλα τα 
μέσα, που είναι απαραίτητα για τη λειτουργία τους και γε¬ 
νικότερα η λήψη όλων των μέτρων που κρίνονται ανα¬ 
γκαία για τη στήριξη της διοικητικής λειτουργίας των Σχο¬ 
λικών Μονάδων. 

Β. Το Νομικό Πρόσωπο διοικείται από 7/μελές Δ.Σ. απο- 
τελούμενο από: 


α) Τον εκάστοτε Πρόεδρο της Κοινότητας ή τον Κοινο¬ 
τικό Σύμβουλο, που θα ορισθεί με απόφαση του Κ.Σ., ως 
Πρόεδρο. 

β) Δύο (2) Κοινοτικούς Συμβούλους, 
γ) Το Δ/νιή του 2ου Νηπιαγωγείου Μαλεσίνας. 
δ) Τον εκπρόσωπο του Συλλόγου Γονέων και Κηδεμό¬ 
νων του 1ου Νηπιαγωγείου. 

ε) Δύο δημότες ή κατοίκους της Κοινότητας Μαλεσί¬ 
νας. 

Γ. Η θητεία του πρώτου Δ.Σ. του Νομικού Προσώπου λή¬ 
γει με τη λήξη της παρούσας κοινοτικής περιόδου. 

Το Δ.Σ. εκλέγει Αντιπρόεδρο και Γ ραμματέα. 

Δ. Πόροι του Νομικού Προσώπου είναι: 
α) Ετήσια επιχορήγηση της Κοινότητας, 
β) Ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
στ) Πρόσοδοι από την περιουσία του. 

Περιουσία του είναι αυτή που ανήκει στα Σχολικά Τα¬ 
μεία του Νόμου 539/31, είτε στο Ταμείο ανέγερσης διδα¬ 
κτηρίων (ΤΑΔ) είτε στην Σχολική Εφορία άρθρ. 40 Ν. 
1566/85. 

Ε. Το Νομικό Πρόσωπο εκπροσωπείται στα διδακτήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει από τον Ανππρόεδρο. 
Ακροτελεύτιο άρθρο 

Από τις διατάξεις αυτές της απόφασης προκαλείται δα¬ 
πάνη σε βάρος του προϋπολογισμού της Κοινότητας Μα¬ 
λεσίνας ύψους 500.000 δρχ. για το τρέχον έτος και για κα¬ 
θένα από τα επόμενα οικονομικά έτη. 

Για την ανωτέρω δαπάνη έχει γραφτεί πίστωση στον 
Προϋπολογισμό της Κοινότητας τρ. χρήσης στον ΚΑ 
2.211.9 β. 

Η παρούσα να δημοσιευθεί στην Εφημερίδα της Κυ- 
βερνήσεως. 

Λαμία, 15 Φεβρουάριου 1999 

Με εντολή Γ.Γ. Περιφέρειας 
Ο Διευθυντής 
ΠΑΝΑΓΙΩΤΗΣ ΜΠΟΝΑΚΗΣ 
-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στην 5568/24.7.98 απόφαση του Γενικού Γραμματέα 
Περιφέρειας Βορείου Αιγαίου, που δημοσιεύθηκε στο 
ΦΕΚ 926/26.8.98 (Τεύχος θ') διορθώνεται η παρ. 3 από το 
εσφαλμένο «Στο δωδεκαμελές Δ/κό Συμβούλιο ...» στο 
ορθό «Στο ενδεκαμελές Δ/κό Συμβούλιο...». 

(Από την Περιφέρεια Β. Αιγαίου) 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΗ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νγνννν.βί.9Γ 

ΙΝΤΕΡΝΕΤ: ΗοΙ- 9Γ 
β-ιτίΒίΙ: πν38 @ ήοΙ.ςτ 

ι-—- 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ. Κ. 185 31 4135 228 

ΠΑΤΡΑ 

Κορίνθου 327 - Τ. Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 

ΤΙΜΗ ΦΥΛΛΩΝ ’ Με ΧΡ* 8 σελίδε< 5 200 δ ΡΧ· 

ΕΦΗΜΕΡΙΔΟΣ ΓΗΣ ΚΥΒΕΡΝΗΣΕΩΣ 8 σε χ,' 5 ε ς και άνω προσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » . 3.500 » . 

15.000 - . 750 » . 

70.000 » . 3.500 » . 

30.000 » . 1.500 » . 

15.000 » . 750 » . 

5.000 » . 250 » . 

10.000 - . 500 » . 

3.000 - . 150 » . 

10.000 - . 500 » . 

250.000 - . 12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 12.500 - . 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουαρίου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. _ 

Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 


ΤΤ' 
























